Document ID: /fineweb-2-swissfilter-quality_10-filterrobots/filtered/01307.jsonl.gz/95

Lajme
Mërgimtarët nga Prizreni dyshohet që u vranë nga djali i tyre
Dy gëzhoja të plumbave dhe një pistoletë u gjetën në afërsi të trupave të pajetë të Suada dhe Durim Hadrit nga Prizreni.
Oborri i shtëpisë së familjes Hadri në lagjen “Ortakoll” të Prizrenit po qëndron ende i rrethuar me shirita të policisë, të cilët tregojnë se një ditë më parë aty ndodhi një ngjarje e rëndë.
Çifti bashkëshortor kishte ardhur nga Suedia në Kosovë për pushime, por vetëm dy ditë pas ardhjes ata u gjetën të vrarë në shtëpinë e tyre në Prizren.
Prokuroria Themelore e Prizrenit ka thënë për Gazetën Express se i dyshuar për vrasjen e çiftit nga Prizreni është djali i tyre 35-vjeçar, A. Hadri.
Suada e Durim Hadri kishin ardhur nga Suedia në Kosovë më 20 janar, ndërkaq po atë natë, djali i tyre A. Hadri kishte ikur nga Kosova.
Prokuroria ka thënë se i dyshuari ka shkuar nga Kosova në Maqedoni më 20 janar, e më 21 janar nga Maqedonia në Greqi.
Ndërkaq gjatë ditës së sotme policia ka marrë në pyetje edhe dy fëmijët e tjerë të çiftit Hadri, të cilët pas marrjes së lajmit për vrasjen e prindërve të tyre, kanë ardhur nga Suedia në Kosovë.
Mëngjesin e së mërkurës në një shtëpi në rrugën “Avni Kabashi” në lagjen “Ortakoll” në Prizren, policia gjeti dy trupa të pajetë.
Rrethanat e vdekjes së çiftit ende nuk diheshin, ndërkaq fillimisht rastin e konfirmoi zëdhënësi i Policisë në Drejtorinë Rajonale të Prizrenit, Shaban Osmanollaj.
“Në orën 10:25 policia rajonale ka pranuar informacione se në rrugën “Jusuf Gërvalla” në lagjen Ortakoll janë dy trupa që dyshohet se janë të pajetë. Policia ka dalë në vendin e ngjarjes dhe ekipet e emergjencës dhe po e hetojnë rastin”, ka deklaruar Osmanollaj.
Pas hetimeve të para në vendngjarje, policia gjeti një pistoletë me pesë fishekë, një kuti me 49 fishekë si dhe dy gëzhoja. Po ashtu, në trupat e pajetë të viktimave u gjetën plagë të shkaktuara nga arma e zjarrit. Pas këtyre hetimeve, Prokuroria Themelore e Prizrenit dhe policia treguan se bëhet fjalë për vrasje, shkruajnë mediat shqiptare, përcjell albinfo.ch.
Të ngjashme
Pse u arrestua Gucati sipas Hagës?
Të tjera nga Lajme
E-Diaspora
-
Ilira Gashi, ylli zviceran me mbi 50 milionë klikime në YouTube Gazeta e njohur Blick ka shkruar një artikull për këngëtaren me prejardhje shqiptare, Ilira Gashi. Artikulli...
-
“FC Dardania Linz”, klubi i parë shqiptar në Austrinë e Epërme
-
Arkitekti Atdhe Belegu nga Norvegjia, në listën e 10 të rinjve në ngritje
-
Filloi mësimi i gjuhës shqipe në Parma të Italisë
-
Regjistrim i detyrueshëm për të gjithë klientët e lokaleve hoteliere në Vjenë
Jeta në Zvicër
-
Kështu votoi Zvicra sot Me avionët luftarakë dhe ligjin e gjuetisë, rezultati ishte i ngushtë. Me iniciativën e kufizimit, pushimin...
-
Paga minimale në Gjenevë: 23 franga ora, 4 086 në muaj dhe 49,032 CHF në vit
-
Gjeneva vendosi për pagën minimale, 23 franga ora
-
Nisma kundër migracionit humb përfundimisht shumicën e kantoneve
-
Baballarët pritet të fitojnë pushimin e atësisë në Zvicër